
AUCTOR. 


Praeter  generales  nervorum  perturbationes,  quales  sunt 
convulsiones,  coma  etc.  uraemia  sensuum  functiones  im- 
pediri  non  raro  reperitur.  Maxime  memorandum  est, 
ocnlorum  aciem  obtundi,  quod  usque  ad  amaurosim 
perfectam  progredi  possit.  Jam  et  Brightius')  ipse 
iique  omnes  qui  imprimis  studio  degenerationis  renum, 
quae  Brightiana  dicitur,  operam  dederunt,  ut  Christi- 
son,  Rayerus  alii,  morbi  exempla  Brightiani  protule- 
runt,  in  quibus  amblyopia  vel  amaurosis  inventa  est. 
Investigando  autem  morbo,  ex  quo  oculorum  affectio 
orta  esse  videbatur,  illo  tempore  occupabantur  ita,  ut 
res  secundarias  aut  omnino  negligerent,  aut  parvi  ha- 
berent.  Praeterea  quum  anatomia  oculi  subtilior  tum 
parum  culta  esset,  inquirentibus  permagnae  difRcultates 
allatae  sunt,  quare  factum  est.  üt  Wells*')  et  Wood***), 
qui  morbi  Brightii  conditiones  diligentius  considerabant, 
eo  jam  essent  contenti,  si  oculorum  illorum  uraemia  amau- 
roticorum  speciem  extemam,  utbulbi  consistentiam,  pu- 


*)  Guy'8  hnsp.  rpp.  1836.  paß.  347  und  336. 
**)  Transactinn  of  a  socii-ty  fur  tho  iniprovement  of  med.  and 
ebirorg.  Knowledge.  Vol  3.  pag.  107. 

***)  Edinburg  med.  and  Chirurg.  Journal,  Vol.  47.  p.  119. 

pillae  magnitudinem  etc.  describerent.  —  Ita  res  sese 
habuit,  quum  Landouzius*)  Prof.  Rheimensis,  nimius 
in  sententiis  suis  de  hac  re  editis,  medicorum  omnium 
oculos  in  hanc  rem  convertit.  Nam  fortuna  quadam 
inter  quindecim  morbi  Brightii  casus,  ab  illo  tractatos, 
tredecim  initiiun  ceperunt  ab  oculorum  inflrmitate,  quae 
simul  cum  Alburainuria  augebatur,  aut  minuebatur  vel 
etiam  desinebat.  Quibus  rebus  perductus  hasce  edi- 
dit  sententias: 

I.  Amblyopia  est  fere  constans  morbi  Brightii  sym- 
ptoma. 

II.  Amblyopia  tanquam  primum  symptoma  morbum 
pronuntiat,  priusquam  alia  signa  observata  sint 

III.  Amblyopia  simul  cum  albumine  in  urina  et  redit 
et  abit. 

IV.  lila  ostenditur,  morbum  Brightii  ex  nervorum  gan- 
gliorum  mutatione  oriri. 

Ad  quam  rem  explicandam  coiyiciendum  esse 
putat,  albuminuriam  pendere  ex  mutatione  quadam  ali- 
c\yus  in  systemate  nervoso  sive  cerebro-spinali  sive  ve- 
getative partis,  id  quod  experimentis  a  Bernardo  insti- 
tutis  de  saccharo  in  urina  atque  de  mutatione  ventri- 
culi  cerebralis  quarti  probatum  est 

Quam  nervorum  affectionem  etiam  videndi  faculta- 
tem  impedire,  concludit. 

Sectionibus  autem  factis,  in  tribus  tantum  casibus 
aliquid  liquoris  serosi  in  ventriculis  lateralibus  apparuit 
ex  quo  perturbationem  illamduccre  non  liceat.  In  ocu- 

*)  Aichives  generaics  de  med.  1849  und  Union  inedirale 
Tom.  IV.  Nro.  128. 


Iis  nihil  mutatum  se  animadvertisse  praedicat.  Est  au- 
tem  dubium  sitne  id  ad  externum  modo  bulbi  referen- 
dum  (id  quod  verisimile  videtur)  an  oculorum  sectiones 
ab  eo  factae  sint.  Ceterum  omnino  non  explicat,  quae 
Sit  causa  amauroseos  proxima  in  eo  morbo,  utrum  al- 
biunine  sanguinisque  corpusculis  diminutis,  innervatio- 
nis  vis  coerceatur,  an  urea  in  sanguine  oculique  liquo- 
ribus  accumulata,  aut  media  oculi  perspicua  aut  gan- 
glia  aut  sensorii  nervi  afflciantur. 

Quae  contra  eas  opiniones  dici  possunt,  infra 
afferam. 

Tum  Raciborskius*)  morbi  Brightii  casum  cum 
amaurosi  conjunctum,  retulitin  quo  etiam  Hydrophthal- 
mosin  ventus  est.  Itaque  oculorum  afifectorum  causam  in 
humoris  vitrei  aut  humoris  aquei  mutatione  quadam 
esse  positam,  quae  albuminuriae  diathesi  elliciatur,  cen- 
suit.  —  Contra  ea  Boux,  qui  in  opusculo,  quod  Bullet 
de  Therapie  inscribitur,  aegroti  historiam  enarrat,  cujus 
oculorum  inflrmitas  in  morbo  Brightii,  medicatione  ro- 
borante  exstincta  est,  amaurosim  uraemicam  ad  anae- 
miam  refert,  quam  in  Chloroticis  ipsis  interdum  idem 
efRcere  quidam  ophthalmologi  contendunt.  Quae  sen- 
tentia  ex  aliqua  parte  cum  Landouzio  congruit.  —  Cu- 
cuelius")  et  Collardus"')  observaverunt,  amblyo- 
piam,  oedemate  aliis  locis  crescente,  esse  auctam  ejus- 
que  causam  ad  secretionem  oculi  liquorum,  praecipue 
humoris  aquei  auctam,  referunt,  qua  re  luminis  refra- 


*)  Gazetie  des  Höpilaux  1849. 
•*)  Amaurose  nephritique.    Un  med.  Tom.  IV.  Nr.  8. 
**;  Amaurose  nephritique.  Un.  med.  4.  Annee  Tom.  4.  Nr.  44. 

ctionem  crescere,  aut  compressu  retinae  sensum  obtundi 
censent. 

Abeilleus*)  denique  inter  alios  morbi  Brightii 
casum  enarrat,  ubi  amaurosis  oculi  sinistri  aderat,  dex- 
tero  in  statu  integro  remanente.  Aegrotus  illo  fere  nihil 
videre  poterat.  Iris  luminis  appulsu  sese  contrahebat. 
Bulbus  paullulum  amplißcatus  ex  orbita  eminebat  in 
Camera  posteriore  maculae  conspici  non  poterant.  Quum 
hydrops  ascites  vehemens  accederet,  nihil  mutatum  est. 
Paralysi  linguae  extremitatumque  inferiorum  facta, 
aegrotus  subito,  sensorio  integro,  obiit.  In  cerebro  se- 
cando  malacia  alba  corporis  striati,  thalami  optici  et 
medullae  spinalis  reperta  est,  qua  ex  re  amauroseos 
causa  elucet.  Oculi  autem  perquisiti  esse  non  videntur. 

Primum,  puellae  cujusdam  oculos,  quae  degenera- 
tione  renum  Brightiana  cum  amaurosi  conjuncta,  mor- 
tua  est,  perscrutatum  esse  Dr.  Türkium")  Vindobo- 
nensem  cognovi,  qui  observationes  suas  itv  commentariis 
medicorum  Viennensium  ab  Hebra  editis  memoriae  tra- 
di^t.   Relationem  ejus  breviter  referam. 

Aegrota  duodequadraginta  annos  nata,  quum  tribus 
ante  annis  oedemate  pedum  levi,  quod  brevi  tempore 
abiit,  laborasset,  ante  tres  menses  doloribus  capitis  ve- 
hementissimis  correpta  est.  Praeterea  colores  cernebat 
varios,  quibus  oculorum  acies  tarn  celeriter  est  debili- 
tata,  ut  jam  post  tres  dies  non  nisi  maxima  objecta 
agnoscere  pusset.   Sanguine  in  regione  orbitaria  atque 

*)  De  l'Albumiiiurie  et  de  sa  cnincidence  avec  ramaurose.  Gaz. 
des.  hop.  23.  Annee  Tdin.  2.  Nr.  7  und  30. 

••)  0.  Jahrgang.  Bd.  1.  (Protokoll  der  Sectionssitzung  für  Phy- 
siologie und  Pathologie  vom  4.  Jan.  18ÖU.) 

temporali  iterum  atque  iterum  detracto,  aegrae  Status 
adeo  in  melius  est  mutatus,  ut  post  quatuordecim  dies 
quamvis  labore  magno  litteras  majores  rursus  legere 
posset.  Paulo  post  degeneratione  renum  gravissima,  quae 
dicitur  Brightiana,  defuncta  est. 

Sectione  instituta,  omnes  cerebri  partes  integras 
sese  praebuerunt;  in  posteriore  autem  retinae  parte  mi- 
croscopio  permultae  dispersae  cellulae  granosae  (Körn- 
chenzellen) a  pap.  n.  opt.  3  —  4"'  distantes  observatae 
sunt. 

Qua  ex  re,  symptomatis  revocatis,  quae  aegrota  viva 
praebebat,  Türkius  arbitratur,  retinitidem,  exsudatione  in 
retinam  sequente,  causam  fuisse  amauroseos  uraemicae. 
Speculo  ophthalmico  invento,  quo  oculi  interna  etiam 
in  vivis  perlustrari  possunt,  tribus  observationibus  dili- 
gentissime  institutis,  ad  eam  rem  secundo  eventu  ex- 
plicandam  multo  propius  accessimus. 

Dr.  Draschius')  enim  Viennensis  similem  casum 
tradit,  in  quo  oculorum  affectio  ad  convulsiones  passim 
apparentes  et  ad  coma  referri  poterat.  Nam  his  tenta- 
tionibus  aggredientibus,  oculorum  vis  deleta  erat,  iis 
autem  remotis  illa  rediit  usque  ad  priorem  gradum,  in 
quo  aegrotus  lumen  adhuc  sentiebat. 

In  observatione  ophthalmoscopica  retinae  vasa  per- 
tumida,  rctina  ipsa  perpallidam  sese  obtulerunt.  Ocu- 
lorum Sectio  non  traditur.  —  Horum  autem  inspectionem 
atque  perscrutationem  accuratissime  institutam  Dr.  Hey- 
manno")  Dresdcnsi  debemus,  quae  casui  nostro  fn 

VVorhenblatI  der  Zeilschr.  der  Wiener  Aerelc.  1S55.  Nr.  28. 
••)  Graefe*»  Archiv.  Bd.  II.  Ablh.S.  I8.5Ö.  pag.  137.  = 

clinico  abservato,  tarn  similis  est,  ut  ad  cam  breviter 
cnarrandam  commovear. 

Aegrotus  quinquaginta  sex  annos  natus,  potator, 
laborabat  per  tres  menses  morbo  Brightii,  anasarca  et 
cavorum  hydrope  saepe  redeuntibus.  His  recedentibus 
deliria  furibunda  incedebant,  quibus  videndi  facultas 
ita  impediebatur,  ut  amblyopia  omni  impetu  gravior 
fieret.  In  nosocomium  Dresdense  receptus  denuo  ma- 
ximo  hydrope  affectus  erat.  Hic  oculorum  acies  celer- 
rime  deminuta  est,  neque  quidquam  perspicere  potuit, 
.quum  Heymannus  eum  speculo  ophthalmico  perscruta- 
retur.  Sclerotica,  colore  flavescente,  maculas  quasdam 
subceruleas  ostendit.  Pupilla  mediocriter  dilatata  lumi- 
nis  impetu  satis  facile  contrahebatur.  Ceterum  in  bulbo 
externe  nihil  erat  mutatum.  Ophthalmoscopio  adhibito, 
media  oculi  frangentia  omnino  perspicua  videbantur. 
In  retina  autem  infra  papillam  macula  subflava,  lineis 
bene  expressis  circumscripta  ac  deformis  apparuit,  in 
qua  vas  quoddam  transgrediens  observatuni  est.  Animo 
aegroti  maxime  perturbato  prohibitum  est,  quominus 
retina  accuratius  investigaretur. 

Diagnosis  est  constituta,  retinae  partem,  quae  ma- 
culam  illam  contineret,  esse  adipose  degeneratam.  Ne- 
que vero  ea  parva  duntaxat  parte  degenerata  coecitas 
longe  progressa  probari  potuit;  qua  de  causa  cerebrum 
morbo  quodam  affectum  esse  judicandum  erat.  —  lila 
deliria  furibunda  brevi  tempore  iterabantur  ita,  ut  aegro- 
tus ad  animo  aegros  transferretur  necesse  esset,  ubi 
post  nonnullos  dies  defunctus  est. 

In   necroscopia   renes   in   stadio  degenerationis 
Brightianae  tertio  inventi  sunt.  Cor,  praecipue  sinistrum. 

hypertroph icum  apparebat.    Oculorum   bulbi  externi 
praeter  illas  jain  supra  commenioratas  maculas  ceru- 
leas  nihil  mulatum  praebuerunt.    Hae  autem  ex  cir 
cumscripto  respondentis  pigmenti  choroidealis  defectu 
ortae  erant.  ■  , 

Retina  in  Universum  cana,  pellucida  et  ante  macu- 
lam  luteam  ad  normam  formata.  Circa  papillam  autem 
nervi  opt  ceterum  non  insolitam  1—2"'  distans  corona 
circiter  viginti  macularum  subflavarum  conspecta  est. 
Hae  autem  passim  circumsitae  et  lineis  bene  circum- 
scriptae  erant,  earumque  raaximam  infra  papillam  sitam 
Heymannus  jam  in  vivo  viderat  speculo  ophthalmico. 
Retina  a  Choroidea  ad  normam  formata  facile  demoveri 
poterat.  Lupa  adhibita  circa  ilias  maculas  retina  tota 
punctis  albis  minoribusque  adspersa  conspiciebatur. 
Microscopia  instituta,  loca  omnia  maculata  massis  gra- 
nosis  (Kömchenhaufen)  partim  tumulosis  partim  defor- 
mibus  atque  angulosis  (eckig)  constare  videbantur,  quae 
aliae  prope  alias  sitae  erant.  Angulosae  et  unipolares 
et  bipolares  et  tripolares,  earumque  exitus  filo  quodam 
pallido  inter  se  conjuncti  erant. 

Partibus  hoc  modo  degeneratis  subjectae  erant  cel- 
lulae  aliae  ampuUarum  sive  retortarum  forma,  quae 
lineis  bene  expressae  erant,  cellulasque  illarum  massa- 
rum  granosarum  magnitudine  superabant.  Continuerunt 
autem  p.iilida  grana,  inter  quae,  ubi  nucleus  exstare 
solet,  corpus  hicidum  aut  rotundum  aut  ovale  ostende- 
batur.  Splendore  adductus,  l)r.  Heymannus  illud  esse 
corpus  amylaceum  putat,  quamvis,  Jodo  Acidoque  sul- 
furico  applicatis,  nullum  mutatum  sit.  Gerte  autem  ea 
Corpora  nucleos  esse  degeneratos  cellularum  ganglio- 

sarum  demonstrat,  quas  illas  maculas  siibflavas  esse 
putat.  Bacilla  ad  normam  apparebant.  Ubi  retina  ma- 
culis  erat  libera,  microscopio  ipso  adhibito  nihil  patho- 
logici  observari  poterat.  Inter  fibras  nervi  optici,  cete- 
roquin  sanas,  etiam  corpora  amylacea  sita  erant,  quae 
Jodo  affecta  sunt.  Idem  in  nervo  acustico  inventum 
est.  In  corporum  striatorum  substantia  nigra  guttulae 
adipis  partim  singulae  partim  conglomeratae  et  corpora 
amylacea  observata  sunt.  Compluribus  cerebri  locis 
cellulae  gangliorum  adipose  degeneratae,  eodemque 
modo  multa  vasa  capillaria  globulis  adiposis  aspersa 
erant.  Badem  specie  corticis  cerebralis  substantia  — 
apparebat.  Quibus  ex  rebus  et  ex  eo,  quod  in  aegrotis 
ipse  expertus  est,  quorum  retinae  aliis  ex  caussis  eodem 
modo  affectae  erant,  Heymannus  concludit,  hujus  aegroti 
retinam  adhuc  percepturam  fuisse  lumen,  nisi  in  reliquo 
apparatu  videndi  nervoso  mutationes  afTuissent,  prae- 
sertim  quum  macula  lutea  intacta  videretur. 

Deinde  ex  amblyopia  et  diminuta  et  aucta  simul 
cum  serosis  exsudationibus  tum  crescentibus  tum  eva- 
nescentibus  conjunctionem  quandam  elucere.  Amauro- 
sim  tandem  fieri  continuam,  quum  cursibus  transsu- 
dationis  incertis  mutationes  anatomicae  graviores  cerebri 
deinde  retinae  effectae  sint.  — 

^  >  Et  Virchowius*)  vir  ille  in  anatomia  pathologica 
versatissimus ,  tres  similes  casus  observatos  in  publicum 
protulit.  Praeter  illa  jam  ab  Heymanno  commemorata 
in  oculorum  perscrutatione  una  invenit  retinam  inter 
maculas  illas  albas  etiam  punctis  ecchymoticis  aspersam 


*)  Archiv  für  palhol.  Anaf.  u.  Phys.   Bd.  X.  S.  170. 

atque  in  n.  optico  vasa  valde  injecta.  In  altera,  retina 
niaxime  hyperaemica;  in  tertia  praeter  maculas  albas 
fuscae  eadem  inagnitudiue  erant,  et  lens  crystallina  in 
centro  obscurata,  Quibus  rebus  permotus  pro  satis 
certo  habet,  malum  a  vasorum  injectione  graviore  et 
haemorrhagia  punctata,  quam  maculas  illas  fuscas  esse 
judicat,  incipere,  quae  haemorrhagiae  potremo  ad  co- 
lorem  albura  transducantur. 

Microscopio  adhibito,  macularum  albarum  elementa 
qualia  Heymannus  describit,  cognita  sunt. 

Et  Virchowius  quidem  illas  ganglia  esse  mutata 
arbitratur,  easque  processibus  lividis  cum  strato  retinae 
fibroso  conjunctas  conspexit.  Neque  vero  putat,  Stra- 
tum granulatum  esse  integrum.  Quia  in  maculis  sin- 
gulis  nulluni  fere  adipem  animadvertit,  qui,  parte  textus 
vicini  addita,  major  apparebat,  judicat,  metamorphorsim 
adiposam  ex  textu  inter  maculas  sito  non  ex  gangliis 
ipsis  ortam,  esse,  sicut  de  cerebri  et  medullae  spinalis 
degeneratione  probatum  sit,  eamque  secundo  loco  gan- 
glia ad  illum  statum,  quem  sclerosim  vocat,  adduxisse. 
Degenerationem  amyloideam  propter  corpora  illa  amy- 
laceis  similia,  quae  in  partibus  finitimis  erant  sita,  tan- 
quam  suspectam  negat,  quum  Jodi  impetu  nihil  muta- 
tum  Sit  Qua  de  causa  naturam  chemicam  adhuc  in 
dubio  rehnquit.  Utrum  haemorrhagia  punctata  neces- 
sario  sclerosim  efBciat,  an  illa  ex  circulationis  pertur- 
bationibus  aut  ex  vera  retinitide  parenchymatosa  pen- 
deat,  item  in  judicium  non  vocat. 

In  cerebro  Virchowius  in  omnibus  tribus  casibus 
praeter  pallorem  nihil  mutatum  invenit.  Et  jam  enar- 
rabo  casum,  qui  in  nostro  clinico  medico  observatus  est. 

Historia  morbi. 

Amalia  Kühn,  ancilla  viginti  duorum  annorum,  con- 
stitutione robusta,  se  usquc  ante  sex  hebdomades  men- 
ses  Semper  tempore  justo  habuisse  et  omnino  valetudine 
optima  gavisam  esse  afBrmavit.  Ab  eo  tempore  menses 
cessaverant,  molestia  nulla  allata,  ut  munere  usitato 
fungi  posset.  Ante  quinque  hebdomades  ferme  febri 
correpta  est,  gravibus  artuum  doloribus  consectantibus, 
qui  in  lumbali  regione  erant  violentissimi.  Quiete  die- 
rum  quatuordecim  usa,  auxilio  medici  non  petito,  con- 
valuit  ita,  ut  ad  offlcia  sua  sese  referre  posset.  Haec 
autem  jam  paucis  post  diebus  ei  dimittenda  erant  pro- 
pter  oculorum  infirmitatem.  Animadvertit  enim,  quum 
aedes  verreret,  oculos  subito  quasi  cahgine  obtegi, 
seque  prohiberi,  quominus  res  plane  perspiceret.  Qua 
de  causa  in  urbis  nostrae  nosocomium  sese  contulit, 
ubi  eam  de  nulla  re  nisi  de  malo  supra  dicto  esse 
questam  Director  Dr.  Langius  benignissime  mihi  tradidit. 
Neque  quidquam  in  oculo  extemo  praeter  pupillam  ma- 
xime  mydriaticam  conspici  potuit.  Speculum  ophthal- 
micum  adhibitum  non  est.  Vires  et  digestio  quum 
bonae  essent,  et  secretiones  excretionesque  ad  normam 
viderentur,  winae  inquisitio  albiuninis  causa  non  est 
instituta. 

Aegrota  quatuordecim  per  dies  secali  cornuto  fru- 
stra  usa,  auxilium  Dr.  J.  Jacob sohnii,  viri  in  ophthal- 
mologia  illustrissiml,  petivit,  cui  debeo,  quae  de  aegrota, 
dum  in  clinicum  recepta  non  erat,  referam. 

Praedixit  autem  puella,  se  res  objectas  quasi  nebula 
densa  circumfusas  videre.   Experimentis  legendi  insti- 

tutis  demonstratum  est,  eam  neque  literarum,  quae  di- 
cuntur  Jaegerianae,  maximaram  uUam  cognoscere,  neque 
manus  digitos  6"  remotas  discemere  posse.  Ceteroquin 
tum  etiam  de  nulla  re  questa  est.  Afflrmabat  enira  in 
primis,  nisi  oculorum  infirmitate,  nulla  re  se  impediri, 
quin  negotia  sua  adiret.  Quali  robore  esset,  inde  potest 
intelligi,  quod  fere  duodecim  millia  passuum  ad  medici 
curantis  domum  profecta  erat.  Responsis  tum  pigre 
editis  tum  satis  perverse,  dubitatio  est  orta,  sitne  id 
efifectimi  ingenii  quadam  inertia,  an  cerebri  morbo. 
Exploratione  physicali  facta,  omnibus  in  magnis  vasis 
strepitus,  qui  dicitur  Nonnengeräusch  late  diffusus  auditus 
est.  Pedes  oedemate  exiguo  erant  affecti.  —  Oculorum 
investigatio  haecce  praebuit. 

Conjunctiva,  comea,  camera  anterior  ad  normam 
apparebat.  Pupilla  utraque  valde  dilatata  lumine  ad- 
eunte  paullum  contrahebatur.  Organa,  lumen  frangentia 
maxime  perspicua  erant.  ' 

In  retina  dextra,  inversa  imagine  (im  umgekehrten 
Bilde),  observanti  primum  ante  oculos  venit  macularum 
albarum  Corona,  quae  papillam  n.  opt.,  parvo  spatio 
intermisso,  circumdabat.  Maculae  deformes  (unregel- 
mässig) diametro  in  maxima  c.  1  —  1  Vz'"  partim  Uberae, 
partim  apoplexiis  parvis  obtectae  erant.  Vasa  retinalia, 
quae  usque  ad  eas  pertincrent,  in  maculae  regione  non 
Visa,  in  adversa  parte  emerserunt.  Bulbi  aequatorem 
propius,  retina  tota  maculis  albis  minimisque  exstructa 
erat.  Ceterum  retina  tota  paululum  obscurata  erat,  ut 
vasa  ejus,  quam  vis  conspici  et  specie  arteriae  et  venae 
discemi  possent,  tarnen  quasi  nebula  offusa  viderentur. 
Choroideae  autem  vasa  in  aequatoriali  ipsa  regione 

nequaquam  interlucebant.  Papilla  ab  vasis  retinae  ex- 
cedentibus  usque  ad  peripheriain  sese  magis  magisque 
rubram  ostendit,  ut  ejus  flnes  adversus  retinam  bene 
expressi  non  essent.  Etiam  in  hac  magnoruin  vasorum 
trunci  obscurati  valdeque  dilatati  erant.  NuUo  autem 
loco  intermissi  usque  ad  supra  descriptas  maculas 
magnas  facile  investigari  poterant.  Pulsus  recta  tantum 
imagine  (im  aufrechten  Bilde)  idque  in  vena  superiore 
sola  observatus  est. 

Oculus  sinister  eadem  et  minore  quidem  gradu 
praebuit. 

Quum  cetera  symptomata  talia  non  essent,  quibus 
malum  Universum  certe  cognosceretur ,  diagnosis  morbi 
Brightiani  magis  conjici  quam  constitui  potuit.  Neque 
vero  aegrota  ad  urinae  inquisitionem  a  medico  petitam 
sese  obtulit,  quum  postero  die  rursus  febris  molestiis 
implicita  medicum  quendam  adiisset,  qui  eam  sex  die- 
bus  post  (d.  XVII.  m.  Decbr.  1856)  in  clinicum  nostrum 
medicum  misit.  Tum  vero  jam  sensorio  tarn  perturbato 
erat,  ut  anamnesi  nihil  fere  constitui  posset,  quodque 
ab  ea  quaereretur  id  incertum  esset  habcndum.  Re- 
spondebat  autem  pigerrinie  atque  interdum  valde  per- 
verse. Oculi  languidi  atque  rigidi,  vultus,  quaiis  obstu- 
pefacti  esse  solet.  Male  audiebat.  Facies  tumida  pau- 
lumque  cyanotica  exstabat,  pedum  oedema  non  tarn 
grave,  quam  in  facie;  cutis  rigida  atque  arida.  Pulsus 
parvus  frequentia  centum  quadraginta  ictuum  erat.  Ma- 
xime querebatur  de  oculorum  debilitate,  quam  proxi- 
mis  diebus  auctam  esse  afßrmabat.  Experimenta  insti- 
tuta  demonstrarunt  id  esse  rectum.  Kerum  objectarum 
vix  umbram  quandam  sentiebat.     Sensorio  autem  ma- 


xime  affeeto  saue  probibitui?i  lest,  quoiftinus  vi^eniM  fa- 
cultas reete  djjjidicaretur,  Pupilla  ^satis  i^ydiiiatica  pm- 
luluni  tantum  lumine  contrahebatur. 

Praet^rea  abhinc  diebus  octo  tussis  dolorescjue  acerbi 
in  epigastrio  accesserant.  Aegrota  maxiipe  dyspnoica, 
ejusque  respiratio  frequentiae  sexaginta  erat. 

Percutienti  sinistro  in  thoracis  latere  sonus  parum 
attenuatus  erat,  ä'^scultanti  respirationis  strepitus,  rhon- 
chiis  quibusdam  humidis  exceptis,  usitatum  sese  prae- 
buit.  In  corde  nihil  pathologici  observari  poterat.  Stre- 
pitus quos  jam  supra  diximus,  mirum  in  modum  ipagni 
erant.  Hepatis  lobus  dexter  aliquantum  ampliflcatus, 
ejusque  in  regione  compressu  manus  leyi  dolor  excita- 
tug  est.  Ciborum  [appetitus  inde  a  priore  die  aberat; 
sedes  frequentes.  Urinam  dum  in  clinico  erat,  h.  e.  per 
quinque  horas  nondum  emiserat.  Vires  in  Universum 
bonae  apparebaut. 

Diagnosis  certa,  ut  facile  intöUigi  potest,  et  hoc  tem- 
pore non  erat  constituenda.  Attamen,  uraemiam  ex 
morbo  Brightii  esse  genitam,  verisimillimum  putatum  est. 

Ordinati  sunt  sinapismi  repetiti,  binasque  per  ho- 
ras Moschi  grj. 

Sensorii  perturbatio  jam  eodem  die  vehementissime 
accreyit.  Depressio  illa  tam  celeriter  in  exaltationem 
cooversa  est,  ut  jam  sub  vesperum,  facultate  videndi 
omnino  deleta,  deliria  furibunda  accederent.  Nullas  res 
objectas  tum  cognoscebat,  nec  ullo  modo  nisi  tactu  ex- 
periri  poterat,  quam  in  partem  lectus  esset  apertus, 
quum  eum  relinquerc  vellet.  Noctem  peregit  in  deli- 
riis  maxime  furibundis,  sopore  raro  tantum  interjecto. 
Respiratio  frequentissima,  tenuis,  quasi  hiantis  erat,  ac 

Semper  fere  aegrota  recto  corpore  sedebat.  Sab  lucem 
deliria  furibunda  paulum  desierunt,  quibus  ejulationes 
atque  vagitus  succedebant. 

Talem  aegrotam  invisentes  invenimus.  Orthopnoea 
maxima;  palpebrae  Semper  fere  clausae,  iisque  apertis, 
bulbus  vehementer  convolvebatur.  Papilla  valde  dila- 
tata  lumine  ingrediente  non  jam  contrahebatur.  Ocu- 
los  accuratius  tentari  non  potuisse,  manifestum  est.  Ta- 
rnen satis  verisimile  erat,  aegrotam  nihil  jam  videre. 
Factae  erant  unciae  octo  urinae  subflavae  et  clarae, 
pondere  speciflco  1012,  quae  plurimum  albumen  conti- 
nebat.  Experimenta,  quae  chartis  lacmo  imbutis,  aci- 
doque  hydrochlorato  instituta  sunt,  si  ammoniacum  car  . 
bonicum  in  aere  exhalato  inesset,  nuUum  exitum  habe- 
bant. 

Postero  die  menses  apparuerunt,  et  respiratio  paulo 
tardior  facta  est.  Urina  simul  cum  sedibus  emitteba- 
tur.  —  Quarto  die  mentis  redeuntis  indicia  sese  prae- 
buerunt.  Cordis  pulsus  fortior,  arteriarum  magis  acce- 
leratus  atque  minor  quam  antea  factus  erat.  Urina 
rursus  cum  sedibus  crebris  defluxerat,  ut  inquisitio  de 
albumine  repeti  non  posset. 

Ordinatum  est  acidi  benzoici  per  binas  horas  gr  jj. 

Eodem  modo  aegrota  sese  habuit  etiam  quinto  die 
quo,  hora  decima  vespertina,  mortua  est. 

Mecroscopla. 

Facta  est  necroscopia  sedecim  horis  post  mortem. 
Corpus  mediocri  magnitudine,  atque  robustum  videba- 


tur.  In  extremitatibus  inferis  et  in  facie  oedema  exi- 
guum  apparebat,  cyanosis  satis  magna,  mortisque  rigor. 

In  cranii  cavo  nihil  inusitati  aderat,  in  pleurarum 
cavis  aliquid  seri ;  in  pulmonibus  oedema  grave,  eorum- 
que  in  posteris  partibus  hypostasis.  Pericardium  uncias 
seri  clari  complures  comprehendit.   Quum  cor  ipsum 
hyperthrophicum,  tum  maxime  venlriculus  sinister.  Ejus 
autem  valvulae  sanae.   In  aorta  concrementa  athero- 
matosa.  —  Lien  satis  magnus,  fragilis  et  Capsula  levi 
circumdatus.    Hepar  ad  normam  apparebat.  Renes 
capsulis  adhaerentibus  praediti  in  degenerationis  Brigh- 
tianae  stadio  tertio  sese  obtulerunt,  eonimque  super- 
ficies valde  granulata.    Substantia  corticalis  fere  tota 
adipose  degenerata  et  atrophica.  —  Inquisitione  micro- 
scopica  afBrmata  sunt,  quae  jam  strictim  inspicienti 
erant  visa.    Tubulorum  uriniferorum  epitelium  adipe 
valde  afTectum  erat.     Capsulae  corpusculorum  Mal- 
pighianorum  crassiores  justo.    Multis  ex  tubulis  exsti- 
terunt  cylindri  fibrinosi  omnino  hyalini,  quos  postremo 
tempore  morbo  recrudescente  ortos  verisimile  est.  Quum 
thalamo  in  optico  tum  toto  in  cerebro,  microscopio 
ipso  adhibito,  nihil  est  inventum,  quod  quidem  comme- 
moratu  dignum  sit. —  Oculos  decem  horis  post  mortem 
Prof.  de  Wittich  vir illustrissimus  ac Dr.  doct.  J.  Jacob- 
sohnius  me  praesente  perscrutati  sunt.    (V.  tabulam.) 
Primum  bulbus  sinister  per  diametrum  perpendicularem 
dissectus  est,  ut  per  corpus  vitreum  tota  rctina  perspici 
posset.   Obscurationes  organorum  frangcntium,  aut  hu- 
moris  aquci  plus  justo  non  aderanl.   Luminc  a  latere 
ingrediente,  per  lupam  maculae  et  albae  et  candidae  et 
giobosae  et  varia  magnitudine  conspectae  sunt,  quae 

tainquam  teorona  papillam  ciraimdederunt.  Papilla  ip&a 
caruit  vasis.  Ex  ea  media  autein  lineae  ^nquc  albae 
öatis  inter  se  disjunctae  exierunt,  quae  ad  steHarum 
förmam  divergentes  in  maculas  albas  inciderurit,  qua- 
rum  in  regione  non  jam  discenii  potuerunt.  Ultra 
maculas  albas  visae  sünt  lineä'e  rubfae  Saepe  inter- 
missae  väria  crassitudine,  quae  omnes  eodem  modo  ad 
stellarum  formam  discurrerurit.  Juxta  eas  multae  apo- 
plfexiae  cömpluribus  locis  dispersae  erarit.  —  Macula 
■lutea  nisi  difficillime  cognosci  non  potuit.  Corpore 
vitreo  remoto,  rctina  sola  explorata  est,  quae  sine  uUo 
labore  a  Choroidea  omnino  integra  sejuncta  est.  Turn 
manifestum  erat,  maculas  illas  albas  esse  partes  tantum 
retinae  crassiores  factas,  quae  adversus  membranam 
hyaloideam  globose  tumefactae  essent.  Praeter  eas 
autem  tota  retina  sese  purictis  similibus  sed  multo  mi- 
noribus  dispersam  praebuit. 

Inquisitio  microscopica  postero  die  a  Prof.  de  Wit- 
ticho  instituta,  et  a  me,  hoc  praeceptore  benevolen- 
'tissimo  duce,  post  sex  hebdomades  repetita  est. 
Erant  autem  per  hoc  tempus  ocuh  in  alcohole  conser- 
vati  et,  ut  Prof.  illustrissimus  affirmavit,  fere  integri, 
mutationibus  illis  levissimis  exceptis,  quae  alcohole  effi- 
ciuntur.  In  Universum  idfem  vidimis,  quod  .jätn  Hey- 
mannus  et  Virchowius  cognoverant,  qua  de  causa  mihi, 
üe  jam  supra  dicta  repetam,  refercndum  erit,  aut  quid 
ab  illis  observatum  non  sit,  aut  de  quibus  illi  hon  con- 
sontiant,  aut  de  quibus  interprctandis,  etsi  eadem  Speele 
Visa  sint,  Prof.  de  Wittich  disscntiat.  >n  ^ii. 

Maculae  illae  magnae,  sicut  apud  Virchowiüm  in- 
venimus,  perpaucos  tantum  globulos  adipis  comprehen- 

deruiit.  In  earum  tribus  transverso  persectis  (auf  dem 
Querschnitte)  corpus  cylindrio\im  satis  latuoi  finibua 
bene  expressis  couspectum  est,  quod  plures  in  rarnos 
ditTusa  est,  ita  ut  vas  profecto  esset  habenduin.  Cujus 
iuter  fines  permulta  grana  minima  sita  erant,  quao, 
utrum  ab  initio  vasis  parietibus  injecta  an  trans  eass 
dispersa  fuerint,  in  Judicium  vocaturi  non  sumus.  Pa- 
rietes  rigidi  neque  usitato  modo  collapsi  erant.  Prae-^ 
buit  autem  aspectum  quasi  vitreum.  Comparantibus 
ea,  quae  in  viva  puella,  speculo  ophthalmico  adhibito, 
inventa  sunt,  certe  dubitandum  non  erit,  quin  ea  fuerinfc 
fragmenta  vasorum  retinalium,  attingentium  maculam, 
qua  obtegerentur.  Id  probatur,  quod  in  perpaupis  tan- 
tum  macuJis  inventa  sunt.  Prof.  de  Wittich  me  cer- 
liorem  fecit,  se  oadem  specie  vasa  renis  lardoai  (Specke 
niere)  observasse.  Jodo  autem  applicato,  nihil  effectum 
est,  quo,  quae  erant  suspecta,  confirmarentur.  —  Appa- 
rebant  etiam  nonnullis  locis  corpora  illa  Candida,  et 
iucida,  quae  Heymannus  corpora  amylacoa  esse  putal. 
Et  nobis  e\perimentum ,  Jodo  adjecto,  iterum  atque 
iterum  instituentibus  violaceo  colore  non  tjncta  sunt 
Praeterea  ea  corpuscula  saepe  etiam  in  retinis  sanis 
vidit  Prof.  ^e  Wittich,  quum  eae  per  longum  tempprig 
spatiuri)  in  alcohole  positae  essent.  n 
Quum  macula  quaedam  magna,  ex  pa^^te  ad  mem- 
branam  liy.iJoideam  ferente,  observaretur,  rarissime  tan^ 
tum  (in  Universum  bis  atque  una  quidom)  cclluiae  illae 
ad  ampuUam  sive  rctortam  formatae  ostendobantur, 
quas  Heymannus  describit.  Saepius  inveuiobantur  in 
persectis  raiculis,  ac  saepissime  in  conversis  ita,  utpars 
adverhus  Choroideam  spectans  ob  inquirenlis  oculos 

poneretur,  Harum  duorum  oapitum,  quae  maxime  eranl 
attenuata ,  unum  in  filum  longum  tenuissimum,  altcrum 
in  filum  latius  clariusque  sed  breveexiit.  Ceterum  illae 
cellulae  continuerunt  minima  graua  perpallida,  inter  quae 
multae  etiam  nucleum  solidum  facile  discernendum 
praebuerunt.  Bis  pars,  quae  inbrevius  filum  exiit,  pro- 
pius  nucleum,  constrictionem  quandam  ostendit,  quo 
modo  id,  quod  Zapfenkorn  dicitur,  apparere  solet. 

Quibus  rebus  cognitis,  etiam  loco,  quo  illae  cellulae  in- 
primis  inventae  sunt,  magis  probatur,  ea  esse  bacilla  et 
conos  pathologice  mutatos,  illudque  longum  filum  esse 
fibram  Muellerianam;  id  quod  Heymanni  interpretationi, 
qui  cellulas  illas  gangliorum  globulos  hyperthrophicos 
esse  dijudicavit,  obstat.  Nam  primum  quidem  adhuc 
maxime  dubium  est,  sintne  fibrae  Muellerianae  con- 
junctae  cum  gangliorum  magnis  globulis  (quod  de  ba- 
cillis  et  conis  satis  demonstratum  est),  tum  in  gangliorum 
cellulis  nucleus  vesiculosus  inest.  Hic  vero  solidus  nec 
non  multo  minor  videbatur.  Praeterea  Prof.  de  Wittich 
in  earum  cellularum  una  vidit  illud  filum  longum  exiens 
in  nodum  triangulärem,  quo  fibras  Muellerianas  adver- 
sus  membranam  limitantem  finiri  primus  H.  Mueller  con- 
firmavit.  Indicia  sanguinis  corpusculorum  aut  massae, 
quae  ex  eorum  metamorphosi  quadam  egressae  vide- 
rentur,  in  maculis  albis  inventa  non  suttt.  Minores 
maculae  albae  quidem  elementis  pares  erant  majoribus; 
plus  tamen  adipis  complexae  sunt.  Eae  retinae  partes, 
quae  non  abnormes  videbantur,  microscopio  ipso  ad- 
hibito,  nisi  aliquid  adipis,  nihil  pathologici  ostendebant. 
Vasorum  capillarium  parietes  saepe,  ut  et  Virchowius 
tradit,  Impleti  erant  globulis  adiposis.   Illae  quinque 

lineae  albae  in  papilla  n.  opt.  sitae  plane  cognitae 
sunt  tanquam  vasa.  Apparuerunt  enim  eadern  specie, 
qua  vasa,  quae  in  maculis  albis  magnis  persectis  de- 
scripsimus.  u 

Inter  ea  autem  aderat  major  multitudo  quam  aliis 
locis  illorum  corporum  candidorum,  quorum  nonnuUa, 
Jodo  acidoque  sulfurico  applicato,  cyanea  facta  sunt. 
Quod  quum  in  perpaucis  tantum  accideret,  et  forte 
quadaro  evenisse  posset,  ut  fibris  lini,  quo  tabula  vitrea 
(Objectglas)  purgata  est,  tamquam  corpora  amylacea 
certe  dijudicari  non  possunt.  Nervi  opt.  fibrillae  non- 
nullis  locis  lineis  margaritarum  (Perlschnüre)  similes 
erant  Exsudationem  inter  retinae  elementa  morpho- 
logica  exstitisse,  affirmari  non  poterat. 

Omnia  haec  nobiscum  cogitantibus  non  assentien- 
dum  est  Heymanno,  qui  degenerationem  adipe  factam 
retinae  inprimis  esse  causam  amblyopiae  uraemicae 
censet.  Nam  metamorphosis  adiposa  nostro  in  casu 
tarn  exigua  erat,  ut  coecitas  gravissima,  quae  aegrotam 
celerrime  aggressa  est,  nullo  modo  ea  probari  posset. 
Praeterea  Dr.  Jacobsohnius  me  fecit  certiorem ,  duos 
morbo  Brightii  implicitos,  quorum  in  oculis  simillima 
observaverit,  reconvaluisse,  id  quod  organis  adiposa 
degeneratione  affectis  vix  fieri  solet. 

Et  Virchowio  quidem  arbitranti,  maculas  albas  or- 
tas  esse  a  metamorphosi  todidem  haemorrhagiarum  ca- 
pillarium,  ea,  quae  nos  invenimus  repugnare  videntur. 
Tantum  enim  aberat,  ut  microscopio  adhibito,  sanguinis 
corpusculorum  quidquam,  vel  quae  moverent  eorum  su- 
»picionem,  in  illis  apparerent,  ut  vivae  relina  perscru- 
tanti  inter  pcrmullas  maculas  minores  nullam  rubram 


Wi  füäcaW  dst&tid&rct,  apAplclffä  ftiajoribu^  exceptJ*; 
^uae  in  singlilis  magnis  maculis  conspectate  sunt.  Hae 
äuteih  pauk)  post  cfuam  retina  aliquoties  in  aquam  iin- 
mersa  erat,  exstinctae  sunt,  macula  ipsa  inlogra  relicta. 
QÜarö  eäs  secün'dariäs  eSse  verisimiiius  videtur.  —  Quod 
ättinet  äd  partes  morbo  affectas,  ex  observatione  nostra 
intelligi  potesty  non  solufn  gangliorüm  Stratum,  ut  Hey- 
Wiannus  putat,  pattiologice  mutatum  esse,  sed  etiam 
btiinia  retinae  elementa  morphologica  iiypertropliia  cor- 
repta  luisse,  quin  etiam  apparatum,  quo  lumcn  perci- 
piatur,  tiacilla  conosque,  mirum  in  modum  ämplificatos 
e^ö;  Qua  re  coecitas  gravissima  certe  melius  quam 
ädipe  parvo  probatur. 

Denique  non  est  refutandum,  in  nostro  casu  qui- 
dem  vasa  retinalia  etiam  valde  fuisse  affecta.  Quali 
ratione,  utrum  primaria  an  secundaria,  nondum  in  Ju- 
dicium vocare  pössumus.  Prof.  de  Wittich  conjicit, 
vasorum  mutationem  tenere  primum  locum,  et  postremo, 
nutritione  perturbata,  retinae  elementa  corrupta  esse, 
quod  quidem  cum  Virchowio,  ut  supra  comniemoratum 
est,  quodam  modo  congruit. 


Postquam  hactenus  diverses  sentehtias  cotyectu- 
rasque  auctorum,  qui  de  vi  et  natura  amblyopiae  urae- 
micae  scripserunt  a  Brightio  usque  ad  hodiernum  tem- 
pus,  quam  brevissime  retuli,  ea  quae  sententiis  singulis 
objicienda  sunt,  summatim  exponam. 

Laiidouiii  sententia  prima  nuHa  obserVatione  afTir- 
mata  est.   Beptuaginla  octo  morbi  Brightiani  casuum, 

quos  Frerichs*)  coUegit,  decem  tantum cum  Amblyopia 
conjuncti  erant.  -  In  nostro  quoque  clinico  medico,  ubi 
perniulti  homines  hoc  morbo  correpti  tractati  sunt,  per 
duos  annos,  quos  illud  frequentavi,  casus,  quem  supra 
tradidi,  unicus  exstitit. 

Quodsi  Landouzius  recentissimo  adhuc  tempore 
oculorum  infirmitatem  rarissime  observatam  eo  defendit, 
quod  illa  plerumque  ab  aegrotis  negligatur,  profecto 
nihil  nisi  simulatio  est  viri  in  augustias  compulsi,  qui 
errorem  confiteri  non  vult.  Volentibus  ipsis,  oranes 
morbo  Brightii  implicitos  uraemia  obire  (id  quod  quo- 
que die  impugnatur),  nihilosecius  mali  oculorum  con- 
stantia  non  est  defendenda.  Ab  uraemia  enim  videndi 
debilitas  oriatur,  necesse  non  est.  —  Altera  hujus  au- 
ctoris sententia,  amblyopiam  esse  primum  morbi  Brigh- 
tiani  symptoma,  ita  est  intelligenda,  ut  putemus,  inter- 
dum  (idque  rarissime)  oculorum  affectionem  indicium 
olTerre,  quo  solo  inprimis  occupetur  et  aegroti  et  me- 
dici  animus,  id  quod  casu  supra  enarrato  satis  demon- 
slratur.  Cur  aegri  inter  nervorum  perturbationes  pri- 
mum potissimum  de  oculorum  infirmitate  querantur,  ejx. 
eo  fortasse  ducere  licet,  quod,  quum  hoc  ipso  sensu 
continuo  utamur,  ejus  debilitatio  yel  minima  extemplo. 
animadvertatur,  aliae  autem  .  perturbationes  universa.e 
magi»  a  medico  inquirente  quam  ab  aegroto  cognoscic 
soleant.  —  Tertia  Landouzii  sententia ..  recta  esse  vide- 
tur,  et  observatione,  amblyopiam  simul  cum  exsudatio- 
nibus  aliis  loris  emissis,  diminui  vcl  abire,  facile  illu- 
ßtrari  poU)st.    Hae  cnim  urea  refertissimae  raagnam 

*)  Briglitsdie  KraiikheiL  iHöl.  p.  !>3. 

partem  hujus  matcriae  ad  uraemiam  pertinenlis  e  san- 
guine  submovent.  Quia  vero  etiam  plurimum  aibumen 
absorbent,  iis  ortis,  non  jam  tantum  albuminis,  quantum 
aiitea,  cum  urina  secerni  potest. 

Quod  denique  Landouziiis  in  quarta  sententia 
profert,  de  qua  ipsa  mihi  non  est  disputandum,  inter 
medicos  adhuc  maxime  dubium  est.  Gerte  eam  ex 
rebus  praemissis,  quas  falsas  esse  explicavi,  conjecit.  — 
Quod  Raciborskius  contendit,  nescio  quantam  qua- 
lemve  liquoris  oculorum  mutationem  significet.  Si  ad 
quantitatem  referenda  est  (id  quod  verisimile  videtur, 
quum  Hydrophthalmum  inprimis  urgeat),  Cucuelio  et 
Collardo  assentitur.  Hoc  autem  est  rejiciendum.  Nam 
oculi  liquores  adeo  aucti,  ut  amblyopia  vel  amaurosis 
oriatur ,  semper  profecto  extrinsecus  in  bulbo  tumido 
conspicerentur.  Etsi  vero  Abeilieus  in  aegroto  suo 
oculum  amblyopicum  magis  prominentem  vidit,  tarnen 
verisimilius  est,  id  oedemate  adipis  orbitalis  et  conjun- 
ctivae effectum  esse.  At  si  demus,  liquoribus  oculi 
aiidis,  diametrum  rectam  longiorem  fleri,  haec  sola 
amblyopiae  causa  esse  non  potest  Nam  in  Sclerotico 
—  Choroideitide  sane  illa  diametrus  maxime  prolata 
est;  aegrotis  amblyopia  vel  amaiirosi  non  affectis.  Vitro 
concavö  praepdsito ,  quum  primum  oculorum  debilitas 
animadversa  est,  omnes  dubitationes ,  si  quae  adessent, 
removerentur.  Accedit  autem ,  ut  liquoribus  accumu- 
latis,  bulbus  in  omnes  partes  satis  pari  modo  ex- 
tendatur. 

Quod  Boux  censet,  nostro  casu  refutatur,  in  quo 
vires  semper  bonae,  neque  cavorum  hydrops  neque 
quidquam  anasarcae  nisi  exiguum  inventa  sunt.  Qua 

d^'  re  conbedere  noVi  pössrimus,  ati^e'rhiäm'  solarti  e'^se 
causam  vidcndi  facultatis  impcditae,  pracsertim  quum 
ophthalmologi  recentiores  amaiirosim ,  quae  dicitur 
anaemica,  adhuc  in  dubium  revocent.  Ubi  aiitcm  simul 
cum  anaemia  inveniatur,  magis  complicatio  fortuita  ha- 
ben possit '). 

Postquam  ab  omnibus,  qui  novissimo  tempore  bdii 
los  vere  secuerunt,  mutationes  retinae  manifestae  'iri- 
ventae  sunt,  non  indigemus  theoriis  jam  per  se  inflrmis, 
quas,  ne  quid  de  hac  re  scriptum  praetermittam ,  enu.- 
meravi,  et,  ut  refellam  studui,  ne  quis  sit,  qui  eas  res 
conjectas  esse  proximam  retinae  mutatae  causam  retro 
concludat,  id  quod  jam  Collardus  arbitratur  suspicans: 
oculorum  infirmitatem  tandem  fleri  continuam,  quum 
retina,  liquoribus  auctis,  quodam  modo  corrupta  sit. 

Sitne  retinae  niutatio  anatomica  constans,  semper- 
que  aequalis,  nondum  dijudicari  potest,  propterea  quod 
perpaucae  tantum  sectiones  institutae  esse  videntur. 
Ubi  autem  factae  sunt,  illa  mutatio  numquam  desi- 
derabatur. 

Altera  quaestio  est,  quomodo  sanguinis  intoxicatio, 
sive  Urea  sive,  Frerichsio  duce,  ammoniaco  carbonico 
elTecta  (quae  satis  certe  remotissima  causa  haberi  potest) 
ad  ea  revocari  possit,  quae  in  retina  inventa  sint.  Tür- 
kius,  ut  jam  exposuimus,  retinitidem,  Abeilleus  et  Hey- 
mannus  ccrebri  afTectionem  Semper  interesse  credunt. 
Si  ex  iis,  quae  nos  vidimus,  concludere  liceat,  Tiirkio 
magis  assenliamur  suspicantes,  corruplioncm  a  retina 
ipsa,  non  a  cerebro  oriri.  —  Utra  opiuio  recta  sit,  an 

*)  Ar  It.  Üplilhalin.  Bd.  I.  p.  17.5. 

utrumque  fleri  possit,  an  aliac  conditiones  praecedant 
aeccsse  sit,  observationibus  futuris  consliLucndum  erit. 
Quod  quidem  brevi  tempore  cvplicabitur,  quum  Vir- 
chowius  in  anatomia  pathologica  vir  versatissimus  huic 
rei  inprimis  magnani  operam  det,  et  ophlhalmologia  per 
viros,  quales  sunt  Arlt,  Graefc,  Donders,  H.  Mül- 
ler etc.  colatur.  Omnia  igitur,  quae  de  hoc  oculorum 
inorbo  pro  certo  dicenda  mihi  videntur,  ea  sunt: 

1)  Morbus  Brightii  per  se  amblyopiae  causa  non  est, 
sed  uraemia  ubi  accessit. 

2)  In  amblyopia  uraemica,  mutationes  retinae  mani- 
festae  inveniuntur,  quae  semper  fere  aequales 
erant,  quolicscunque  inquisitiones  instituebantur. 


Explicatio  tabulae. 


a.  Maculae  minores  (totam  retmain  permeaiites). 

b.  Maculae  inagnae. 

c.  Apoplexiae  et  llneae  rubrae. 

(Apoplexiae  in  (iiiinibus  iimculis  niagnis  nppanieriiiit.) 

e.  IJtiea  alba  ex  centro  exiens. 


Vita. 


JXatus  sunt  Jmdoi'UR  Ltchlenstet'n  fidei  ludnicne  addictus, 
D  Irsch  nviae  die  V  II  Intens.  Novbr.  avni  M  DCCCXX  XII, 
palre  J.  Lichtenstein ,  t/uem  jam  dudum  mortuu/n  lugeo, 
matre  Fridericu  e  genle  Levinsohn,  quam  hucusque 
vivam  veneror.  Primns  Hieras  quam  in  urhe  pntria 
didicissem,  anno  MDCCCIL  in  gymnnsium  Regimontn- 
nuni  Pal/ienpnlitense  me  conluli,  quod  adhuc  Dir.  Ellendt 
floret ,  idque  a  lertia  classe  frequentnvi.  Tum,  lesti- 
monio  matiiritatis  accepto,  a.  M  D  C CC LIII  in  civiuin 
academiae  nlmae  Alberlinae  numerum  a  Prof.  ill.  Schu- 
bert 1. 1.  prorectore  mngnifico  receptus,  a  Prof.  ill.  Hirsch 
t.  t.  Decnno  spectahili  medicorum  ordini  adscriptus  sunt. 

Per  seniestria  octo  prneceptores  ercellentissimi  do- 
cuerunt  nie:  ill.  Taute  logicen;  ill.  Hagen  artem  piclo- 
riam  Germanicam ;  ill,  Meyer  bolan.  spec.  et  generalem 
et  hotantces  historiam ;  ill  Moser  physicen  exper.,  theo- 
riam  electricitatis  et  galvanismi;  ill.  Werther  chemiam 
exper,  el  organic.  et  anorgan,  et  analysim.;  Dr.  doct. 
Spirgatis  zoochemiam ;  ill.  Rnthke  znologinm,  splanch- 
nolog.,  angiol.,  zootomiam  et  historiam  evolutintiis  am- 

mab'um  vertehrntorum;  ill.  Burdach  osleoing,,  syndeft- 
oiolog,,  myolog.,  neurolog.,  artem  cadaverum  rite  secan- 
dorum;  ill.  Helmhnlz  physt'olog. ,  pathol.  gener.,  chevi. 
physt'ologi'cam  et  physiolng.  sensauin;  ill.  Cruse  mater. 
medicnm;  ill.  Hayn  artem  ohstetrictam  et  theoreticam 
et  praclicam ;  Hl.  Hirch  infantum  morhos  et  patholog. 
specialem;  ill.  Seerig  artem  fasciarum  et  instrumentorum 
Utendorum,  chirurgiam,  artem  operationum  in  cadaveribus 
instituendaram;  ill.  Moeller  patholog.  spec.  et  thera- 
piam;  ill.  de  Wittich  histolog,,  anat.  patholog.,  et  oh- 
servationes  mirroscopicas;  Dr.  doct.  Saemann  usum 
speculi  ophthalmici ;  Dr.  doct.  Wohlgemuth  artis  obsle- 
triciae  repetilorium ;  Dr.  doct  Hay  artem  auscultandi 
et  perculiendi. 

Praeterea  his  interfui  scholis:  ch'n.  medic.  duce  Hl. 
Hirsch;  policlin.  med.  duce  ill.  Moeller;  clinic.  Chirurgie, 
et  Ophthalmiatrie,  duce  ill.  Seerig;  policlin.  Chirurgie, 
duce  ill.  Burow;  clin.  ohstetric.  duce  ill.  Hayn  et  auscul- 
tans  et  aegrotorum  curam  in  me  suscipiens  freguentavi. 

Quibus  viris  illustrissimis  atque  de  me  meritisstmis 
gratias  ago  quam  maximas  semperque  agam. 

Jam  tentnmen  philosophicum  nec  non  examen  rigo~ 
rosum  absolvi,  atque  spero  fore  ut  hac  d/ssertatione  pu- 
blice defensa  summi  in  medicina  et  chirurgia  et  arte 
obstetricia  honores  in  me  conferantur. 


a 


a 


b 


t) 

